CELEX: 42016D1656
Language: sk
Date: 2016-09-07 00:00:00
Title: Rozhodnutie zástupcov vlád členských štátov (EÚ, Euratom) 2016/1656 zo 7. septembra 2016 o vymenovaní generálneho advokáta Súdneho dvora

15.9.2016   
            
            
               SK
            
            
               Úradný vestník Európskej únie
            
            
               L 247/17
            
         ROZHODNUTIE ZÁSTUPCOV VLÁD ČLENSKÝCH ŠTÁTOV (EÚ, Euratom) 2016/1656
   zo 7. septembra 2016
   o vymenovaní generálneho advokáta Súdneho dvora
   ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 19,
   so zreteľom na Zmluvu o fungovaní Európskej únie, a najmä na jej články 253 a 255,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a ods. 1,
   keďže:
   
               (1)
            
            
               Funkčné obdobie štrnástich sudcov a štyroch generálnych advokátov Súdneho dvora sa skončilo 6. októbra 2015. Okrem toho sa počet generálnych advokátov Súdneho dvora rozhodnutím Rady 2013/336/EÚ (1) zvýšil na jedenásť s účinnosťou od 7. októbra 2015.
            
         
               (2)
            
            
               V tejto súvislosti bol pán Evgeni TANČEV navrhnutý na vymenovanie za generálneho advokáta Súdneho dvora.
            
         
               (3)
            
            
               Výbor zriadený článkom 255 Zmluvy o fungovaní Európskej únie vydal stanovisko k vhodnosti pána Evgenia TANČEVA na výkon funkcie generálneho advokáta Súdneho dvora.
            
         
               (4)
            
            
               Pán Evgeni TANČEV by sa mal vymenovať za generálneho advokáta Súdneho dvora na obdobie od nadobudnutia účinnosti tohto rozhodnutia do 6. októbra 2021,
            
         PRIJALI TOTO ROZHODNUTIE:
   Článok 1
   Pán Evgeni TANČEV sa vymenúva za generálneho advokáta Súdneho dvora na obdobie od nadobudnutia účinnosti tohto rozhodnutia do 6. októbra 2021.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      V Bruseli 7. septembra 2016
      
         
            Predseda
         
         P. JAVORČÍK
      
   
   
      (1)  Rozhodnutie Rady 2013/336/EÚ z 25. júna 2013, ktorým sa zvyšuje počet generálnych advokátov Súdneho dvora Európskej únie (Ú. v. EÚ L 179, 29.6.2013, s. 92).